“Pakana” laqabli meksikalik narkabaron Xoakin Gusman haqida suratga olingan serial 2017 yilda AQSh teleekranlarida namoyish etiladi. Bu haqda The Hollywood Reporter jurnali ma’lum qilgan. Ko‘pa qismli ushbu serial meksikalikning shov-shuvga boy hayoti haqida hikoya qiladi. Teleserial Amerikaning ikkita kompaniyasi – Univision hamda Netflix tomonidan suratga tushirilgan. “Sinaloa” narkokarteli boshlig‘i Xoakin Gusman 2015 yilning 12 iyul kuni Mexiko shtatidagi juda qattiq qo‘riqlanadigan "Altiplano" qamoqxonasidan qochishga muvaffaq bo‘lgan edi. U meksikalik maxsus qo‘shinlar tomonidan joriy yilning 8 yanvar kuni qo‘lga olingan.